Teorier om kontinentaldrift oppsto på bakgrunn av det lange tidsperspektivet. I 1912 fremsatte Alfred Wegener sin teori om kontinentaldrift. Kontinentene var ifølge denne teorien opprinnelig et sammenhengende landområde som han kalte Pangaea, som sprakk opp og kontinentene drev som flåter over havbunnen. Denne teorien gav også en forklaring på fjellkjededannelse.